ĒRĢEMES PAGASTA 2021./2022. GADA GALDA SPĒĻU ČEMPIONĀTA

**NOLIKUMS**

**1. Mērķis**

1.1. Sekmēt novusa, galda tenisa, dambretes, šaha, galda hokeja, darta un kornhola attīstību un popularitāti Valkas novadā.

1.2. Paplašināt Valkas novada iedzīvotāju brīvā laika pavadīšanas iespējas rudens un ziemas sezonā.

1.3. Popularizēt un veicināt aktīvu un veselīgu dzīvesveidu.

1.4. Sagatavot Ērģemes pagasta komandu dalībai Valkas un apkārtējo novadu rīkotajās galda spēļu sacensībās.

**2. Organizators, vadība**

2.1. Sacensības organizē Valkas novada pašvaldība, reģ. nr. 90009114839;

2.2. Galvenais tiesnesis Mārcis Krams

**3. Vieta un laiks**

3.1. Čempionāts notiks Turnas tautas namā (“Valžkalni”, Ērģemes pagasts, Turna)

3.2. Galda spēļu čempionāts norisinās 5 posmos:

1. posms 2021. gada 27. novembrī

2 posms 2021. gada 18. decembrī

3. posms 2022. gada 22. janvārī

4. posms 2022. gada 5. februārī

5. posms 2022. gada 19. februārī

Posmu sākums plkst.16.00 (noslēgums ne vēlāk kā 22:30).

***NB! Organizatori patur tiesības mainīt posmu norises datumus un sākuma laiku (atkarībā no epidemioloģiskās situācijas).***

***Sekojiet informācijai portālā*** [***www.valka.lv***](http://www.valka.lv) ***un facebook lapā “Ērģemes pagasts”!***

**4. Dalībnieki**

4.1. Čempionātā atļauts piedalīties jebkuram interesantam ar sadarbspējīgu vakcinācijas vai pārslimošanas sertifikātu. Pirms sacensībām būs jāuzrāda vakcinācijas vai pārslimošanas sertifikāta QR kods un personas apliecinošs dokuments (pase vai ID karte), kā arī FFP2 respirators (sejas maska).

4.2. Par veselības stāvokli atbild pats sacensību dalībnieks.

4.3. Piesakoties dalībai attiecīgā čempionāta posmā, dalībnieki netieši apstiprina, ka ir iepazinušies ar sacensību nolikumu, vispārēji pārzina attiecīgi sporta veidu noteikumus un apņemas tos ievērot.

4.4. Dalībnieks drīkst startēt vairākos sporta veidos, netraucējot sacensību norisi.

4.5 Par čempionāta nolikuma neievērošanu dalībnieks attiecīgā sporta veidā tiek diskvalificēts.

4.6. Visās strīdu situācijās gala lēmums pieder sacensību galvenajam tiesnesim.

4.7. Sacensību laikā visi dalībnieki lieto FFP2 respiratorus (sejas maskas), izņemot galda tenisa spēlētāji spēles laikā.

4.8. Sacensību laikā dalībniekiem savstarpēji jāievēro 2 metru distance, izņemot spēles laikā šahā, dambretē un galda hokejā.

**5. Programma**

Sacensības notiks šādos sporta veidos:

1. Novuss

2. Galda teniss

3. Dambrete

4. Šahs

5. Galda hokejs

6. Darts 501

7. Kornhols

**6. Vērtēšana**

6.1. Vērtēšana notiek atsevišķi katrā sporta veidā.

6.2 Galda tenisā sievietes un vīrieši tiek vērtētas atsevišķi.

6.3. Dambretē, šahā, galda hokejā, dartā (sievietes katru spēli sāk ar 100 punktu handikapu), kornholā un novusā dalībnieki tiek vērtēti kopējā vērtējumā.

6.4. Kopvērtējumā tiks vērtēti 4 labākie posmi.

Punkti tiks sadalīti sekojoši:

1. vieta -15 punkti;

2. vieta- 12 punkti;

3. vieta- 10 punkti;

4. vieta- 8 punkti;

5. vieta- 7 punkti

6. vieta -6 punkti;

7. vieta- 5 punkti

8. vieta- 4 punkti;

9. -12.vieta - 3 punkti

13. vieta un zemāk- 1 punkts

Uzvar dalībnieks ar lielāko punktu summu.

6.5**.** Vienādu punktu skaita gadījumā augstāku vietu ieņem dalībnieks ar vairāk izcīnītajām 1.vietām (ja tās vienādas, tad ar 2.vietām utt.).

6.6. Kopvērtējumā tiks apbalvoti pirmās trīs vietu ieguvēji katrā disciplīnā, pie nosacījuma, ka startējuši vismaz 5 dalībnieki vismaz 4 posmos. Ja dalībnieku skaits ir mazāks, tad kopvērtējumā attiecīgajā disciplīnās tiks apbalvota tikai 1. vieta.

**7. Finansiālie noteikumi**

7.1. Dalība čempionātā ir bezmaksas.

7.2. Izdevumus, kas saistīti ar piedalīšanos čempionātā (nokļūšana uz sacensību vietu, ēdināšana), sedz dalībnieki paši.

7.3. Izdevumus, kuri saistīti ar sacensību organizāciju sedz Valkas novada pašvaldība.

**8. Pieteikumi**

8.1. Pieteikšanās uz vietas sacensību dienā no plkst. 15:30-15:50. Piesakoties dalībniekiem jānorāda vārds, uzvārds un kontakttālrunis, kā arī jāuzrāda vakcinācijas vai pārslimošanas sertifikāta QR kods un personas apliecinošs dokuments (pase vai ID karte), kā arī FFP2 respirators (sejas maska)

M. Krams 26449270

marcis.krams@gmail.com